Zaratostra

Zaratostra (de l'avestic Zaraθuštra) o Zoroastre (latinitzacion del grèc ancian Ζωροάστρης) foguèt un profèta (Mantran) e poèta de la Pèrsia antica, fondator de la religion nomenada zoroastrisme.

Es considerat coma un personatge istoric mas se coneis pas vertadièrament lo luòc de naissença o l'epòca ont visquèt.

En se basant sus las analisis lingüisticas del libre dels imnes Gatha, partida de l'Avesta ont se considèra qu'intervenguèt personalament, pensam que visquèt vèrs 1000 anys AbC.

Tot çò que se sap de Zaratostra ven dels escriches religioses del zoroastrisme: l'Avesta o la tradicion.

Lo luòc de naissença poiriá èsser lo nòrd-èst d'Iran o Bactra, uèi Balkh, en Afganistan.

Filh del prèire Porushaspa (de la familha dels Spitama), quand Zaratostra aviá 20 ans aguèt una experiéncia religiosa que li apareguèt lo Senhor de la saviesa e divinitat del ben Ahura Mazda (o Ormazd), que li transmetèt l'òrdre de combatre lo prince del mal, Ahriman.

La religion qu'aquel fondèt deviá influir sus totas las religions monoteïstas posterioras; judaïsme, cristianisme e islam.

 Evocacion de Zaratostra 

 Citacions dels ancians coma Platon e Plini lo Vièlh.
 Figura simbolica dins la francmaçonariá, apareis dins l'opèra de Mozart La Flaüta encantada.
 Reinterpretat per Nietzsche dins l'òbra Antau parlava Zaratostra.

 Ligams extèrnes 
 Taringa.net 
 Filosofia

Categoria:Zoroastrisme